OBRAZLOŽENJE PRORAČUNA GRADA PAGA ZA 2024.

I PROJEKCIJA ZA 2025. I 2026. GODINU

UVOD

Proračun je akt jedinice lokalne i područne (regionalne) samouprave kojim se procjenjuju prihodi i primici te utvrđuju rashodi i izdaci jedinice lokalne i područne (regionalne) samouprave.

Metodologija za izradu proračuna jedinice lokalne i područne (regionalne) samouprave propisana je Zakonom o proračunu (NN 144/21) i podzakonskim aktima kojima se regulira provedba Zakona, ponajprije Pravilnikom o proračunskim klasifikacijama (NN 26/10, 120/13 i 1/20), Pravilnikom o proračunskom računovodstvu i računskom planu (NN 124/14, 115/15, 87/16, 3/18, 126/19 i 108/20) te Uputama Ministarstva financija za izradu proračuna jedinica lokalne i područne (regionalne) samouprave za razdoblje 2024.-2026. godine.

Sukladno odredbama Zakona o proračunu proračun se donosi na razini na razini skupine ekonomske klasifikacije (druga razina). Nadalje obveza je i iskazivanje plana prihoda i rashoda prema izvorima financiranja, a rashoda i prema funkcijskoj klasifikaciji.

Bitne odrednice na kojima se temelji proračunsko planiranje za ovo plansko razdoblje definirane su Programom stabilnosti Republike Hrvatske za razdoblje 2024. – 2026. temeljem kojeg je

Vlada donijela Odluku o proračunskom okviru za razdoblje 2024. – 2026.

Ovaj Proračun se sastoji od plana za proračunsku 2024. godinu i projekcija za sljedeće dvije godine te sadrži i financijske planove proračunskih korisnika Grada Paga. Proračun je iskazan kroz opći dio, posebni dio i obrazloženje proračuna.

Opći dio proračuna sadrži Račun prihoda i rashoda i Račun financiranja te njihov sažetak. Račun prihoda i rashoda sastoji se od plana prihoda iskazanih prema ekonomskoj klasifikaciji i izvorima financiranja te plana rashoda iskazanih prema ekonomskoj i funkcijskoj klasifikaciji i izvorima financiranja.

U Računu financiranja iskazuju se planirani primici od financijske imovine i zaduživanja te izdaci za financijsku imovinu i otplate instrumenata zaduživanja prema ekonomskoj klasifikaciji i izvorima financiranja.

Posebni dio Proračuna sastoji se od plana rashoda i izdataka iskazanih po organizacijskoj i ekonomskoj klasifikaciji te izvorima financiranja, raspoređenih po razdjelima i glavama Proračuna, a unutar njih po programima i dalje po aktivnostima i projektima koji, pripadaju pojedinom programu sukladno sadržaju propisane funkcijske klasifikacije.

Prema odredbama novog Zakona, obrazloženje programa, odnosno aktivnosti i projekata u posebnom dijelu proračuna povezuje s ciljevima i pokazateljima uspješnosti iz akata strateškog planiranja, odnosno iz Provedbenog programa Grada Paga za razdoblje od 2021. do 2025. godine.

Kako je već naznačeno, u proračunu Grada Paga u cijelosti su uključeni financijski planovi proračunskih korisnika Grada Paga (Dječji vrtić Paški mališani Pag, Gradska knjižnica Pag i Javna vatrogasna postrojba Pag), odnosno, u Proračunu su prikazani vlastiti prihodi proračunskih korisnika te rashodi proračunskih korisnika koji se financiraju iz tih prihoda.

OBRAZLOŽENJE OPĆEG DIJELA PRORAČUNA

*Prihodi i primici*

Ukupni prihodi i primici Proračuna za 2024. godinu planirani su u iznosu od 9.500.000,00 EUR, a u sklopu kojih prihodi poslovanja iznose 9.184.900,00 EUR te prihodi od prodaje nefinancijske imovine 315.100,00 EUR. U projekcijama za 2025. godinu ukupni prihodi i primici planirani su u iznosu od 8.685.000,00EUR, dok su u projekcijama za 2026. godinu planirani u visini od 8.199.000,00 EUR.

*Prihodi poslovanja*

Ovu skupinu prihoda čine Prihodi od poreza (61), Pomoći iz inozemstva i od subjekata unutar općeg proračuna (63), Prihodi od imovine (64), Prihodi od upravnih i administrativnih pristojbi, pristojbi po posebnim propisima i naknada (65), Prihodi od prodaje proizvoda i robe te pruženih usluga i prihodi od donacija (66) te Kazne, upravne mjere i ostali prihodi (68)

*Prihodi od poreza (61)*

Unutar ove skupine prihoda, planirani su prihodi od poreza na dohodak, poreza na imovinu koji se odnose na porez na kuće za odmor , na promet nekretnina i porez na javne površine. Prihodi od poreza planirani su u 2024. godini u ukupnom iznosu od 4.809.700,00 EUR, za 2025. godinu planiran je iznos od 3.889.700,00EUR, dok je za 2026. godinu planirani iznos 3.343.700,00 EUR.

Pomoći iz inozemstva i od subjekata unutar općeg proračuna (63)

U ovu skupinu prihoda planirane su tekuće pomoći iz državnog i županijskog proračuna te financiranje decentraliziranih funkcija vatrogastva, kapitalne pomoći iz državnog proračuna i izvanproračunskih fondova, koji se odnose na izvršenje programa proračuna Grada Paga i financijskih planova proračunskih korisnika. Ova vrsta prihoda planirana je u 2024. godini u ukupnom iznosu 883.950,00 EUR, u 2025. planiran je iznos od 983.950,00 EUR te u 2026. godini planiran je iznos od 1.033.950,00 EUR.

*Prihodi od imovine (64)*

U ovu skupinu prihoda planirani su prihodi od financijske imovine na ime prihoda od zateznih kamate i kamata na depozite po viđenju kako Grada Paga tako i proračunskih korisnika, te prihodi od nefinancijske imovine koja se odnosi na prihode od zakupa te korištenja javnih površina, koncesija, korištenja poljoprivrednog zemljišta te ostale naknade. Ovi prihodi planirani su u 2024. i projekcijama u iznosu od 595.400,00,00 EUR godišnje.

*Prihodi od upravnih i administrativnih pristojbi, pristojbi po posebnim propisima i naknada (65)*

U ovu skupinu prihoda planirani su prihodi od prihodi od pristojbi, prihodi po posebnim propisima (naknade za elektroničku infrastrukturu, naknada za parkirališni prostor, pravo na uporabu elemenata čipke, naknade šteta, naknade za katastarsku izmjeru te ostale naknade) kao i prihod od komunalne naknade, komunalnog doprinosa, turističke pristojbe te prihodi od pristojbi proračunskih korisnika, Ovi prihodi planirani su za 2024. u iznosu od 2.801.400,00 EUR te projekcijama za 2025. u iznosu od 2.806.400,00 EUR i 2026. godinu u iznosu od 2.816.400,00 EUR.

*Prihodi od prodaje proizvoda i robe te pruženih usluga i prihodi od donacija (66)*

U ovu skupinu prihoda planirani su prihodi od pružanja usluga kako Grada tako i proračunskih korisnika te primljene donacije pravnih i fizičkih osoba za realizaciju programa Grada i proračunskih korisnika. Ovi prihodi planirani su 2024. te projekcijama za naredne dvije godine u iznosu od 51.600,00EUR godišnje.

*Kazne, upravne mjere i ostali prihodi (68)*

U ove prihode planirani su prihodi od kazni za prometne prekršaje, odnosno za nepropisno parkiranje na području Grada Paga te mandatne kazne izdane od strane komunalnog redarstva. Ovi prihodi planirani su 2024. te projekcijama za naredne dvije godine u iznosu od 42.850,00EUR godišnje.

*Prihodi od prodaje nefinancijske imovine*

Ovu skupinu čine Prihodi od prodaje neproizvedene dugotrajne imovine i Prihodi od prodaje proizvedene dugotrajne imovine.

*Prihodi od prodaje neproizvedene dugotrajne imovine (71)*

Ovi prihodi planirani su u 2024. te u projekcijama za naredne dvije godine u iznosu od 314.600,00EUR a odnose se na prodaju nekretnina (zemljišta i prostora) u vlasništvu Grada Paga.

*Prihodi od prodaje proizvedene dugotrajne imovine (72)*

Ovi prihodi planirani su u 2024. te u projekcijama za naredne dvije godine u iznosu od 500,00 EUR a odnose se na ostvarenje od prodaje stanova u društvenom vlasništvu.

*Rashodi i izdaci*

Ukupni rashodi i izdaci proračuna planirani su u za 2024. u iznosu od 8.602.000,00 EUR dok je za 2025. predviđen iznos od 7.787.000,00 EUR i 2026. planirani iznos je 7.877.726,00EUR.

Od navedenog iznosa rashoda i izdataka iznos od 482.700,00 EUR odnosi se na Javnu vatrogasnu postrojbu, 84.600,00 EUR odnosi se na Gradsku knjižnicu Pag te 949.700,00 EUR na Dječji vrtić Paški mališani kroz plan za 2024. i projekcije.

Ukupni Rashodi i izdaci sastoje se od Rashoda poslovanja koji su za 2024. planirani u iznosu od 6.522.600,00 EUR dok su za 2025. planirani u iznosu od 5.571.600,00 EUR i 2026. u iznosu od 5.572.326,00EUR, zatim od Rashoda za nabavu nefinancijske imovine koji su za 2024. planirani u iznosu od 2.079.400,00 EUR te za 2025. u iznosu od 2.215.400,00 EUR i 2026. u iznosu od 2.305.400,00 EUR, te Izdataka za financijsku imovinu i otplate zajmova koji su za 2024. i u projekcijama u iznosu od 123.000,00 EUR godišnje.

*Rashodi poslovanja*

U ovu skupinu rashoda spadaju Rashodi za zaposlene (31), Materijalni rashodi (32), Financijski rashodi (34), Subvencije (35), Pomoći dane u inozemstvo i unutar općeg proračuna (36), Naknade građanima i kućanstvima na temelju osiguranja i druge naknade (37) te Ostali rashodi (38).

*Rashodi za zaposlene (31)*

Rashodi za zaposlene odnose se na plaće i doprinose na plaće te ostale rashode za zaposlene vezane uz materijalna prava zaposlenih u upravnim tijelima Grada te kod proračunskih korisnika. ovi rashodi planirani su u 2024. te u projekcijama za naredne dvije godine u iznosu od 1.976.500,00 EUR.

*Materijalni rashodi (32)*

U ovu skupinu rashoda ulaze naknade troškova zaposlenima, rashodi za energiju i materijal, rashodi za usluge, naknade troškova osobama izvan radnog odnosa, te ostali nespomenuti rashodi poslovanja kao što su naknade za rad predstavničkih i izvršnih tijela, premije osiguranja, reprezentacija, pristojbe i naknade i dr. Ovi rashodi planirani su za 2024. u iznosu od 2.915.300,00EUR, dok projekcije za 2025. iznose 2.764.300,00EUR i 2026. godinu 2.765.026,00 EUR

*Financijski rashodi (34)*

Financijski rashodi odnose se na kamate na primljene kredite te bankarske usluge i zatezne kamate. Ovi rashodi za 2024. i u projekcijama planirani su u iznosu od 71.500,00 EUR.

*Subvencije (35)*

U ove rashode planirane su subvencije trgovačkim društvima, poljoprivrednicima i obrtnicima. Za navedene rashode planirani su iznosi za 2024. i u projekcijama za 2025. i 2026. u iznosu od 60.000,00 EUR.

*Pomoći dane u inozemstvo i unutar općeg proračuna (36)*

Ovu skupinu rashoda čine pomoći županijskom proračunu krez sufinanciranje kapitalnih projekata. Za 2024. godinu planiran je iznos od 1.000.000,00 EUR dok su projekcije za 2025. i 2026. planirane u iznosu od 200.000,00 EUR.

*Naknade građanima i kućanstvima na temelju osiguranja i druge naknade (37)*

Ovu skupinu rashoda čine naknade građanima kao što su dodaci umirovljenicima, davanja kroz socijalni program, sufinanciranje boravka djece, sufinanciranje nabavke školskog pribora i dr. Ovi rashodi planirani su u 2024. te u projekcijama za naredne godine u iznosu od 139.500,00 EUR.

*Ostali rashodi (38)*

Ovu skupinu rashoda čine tekuće i kapitalne donacije (po programu javnih potreba, po posebnim odlukama, za redovno financiranje političkih stranaka i dr.) te tekuća proračunska zaliha. Ovi rashodi planirani su u proračunu za 2024. i u projekcijama za 2025. i 2026. u iznosu od 359.800,00 EUR.

*Rashodi za nabavu nefinancijske imovine*

U ovu skupinu rashoda spadaju Rashodi za nabavu neproizvedene dugotrajne imovine (41), Rashodi za nabavu proizvedene dugotrajne imovine (42), Rashodi za nabavu plemenitih metala i ostalih pohranjenih vrijednosti (43), Rashodi za dodatna ulaganja na nefinancijskoj imovini (45).

*Rashodi za nabavu neproizvedene dugotrajne imovine (41)*

Ovu skupinu čine rashodi za nabavu materijalne imovine odnosno zemljišta kroz program upravljanja imovinom te trošak prava izvornosti proizvoda. Planirani rashodi u proračunu za 2024. i projekcijama za 2025. i 2026. iznose 54.300,00 EUR.

*Rashodi za nabavu proizvedene dugotrajne imovine (42)*

Ovu skupinu čine rashodi za građevinske objekte, izgradnju cesta, nabavu opreme za prostore i javne površine te za nabavu nematerijalne proizvedene imovine (projektna dokumentacija, prostorno planska dokumentacija, računalni programi , knjižna građa). Planirani rashodi u proračunu za 2024. iznose 1.700.800,00 EUR dok za 2025. iznose 1.726.800,00 i 2026. iznose 1.766.800,00 EUR.

*Rashodi za nabavu plemenitih metala i ostalih pohranjenih vrijednosti (43),*

Navedeni rashodi odnose se na nabavku djela koja imaju umjetničku vrijednost za što je planiran iznos u proračunu za 2024. i projekcijama za 2025. i 2026. u visini od 3.000,00 EUR.

*Rashodi za dodatna ulaganja na nefinancijskoj imovini (45)*

Ove rashode čine ulaganja u postojeću nefinancijsku imovinu, odnosno građevinske objekte, raspoređeno kroz kapitalne projekte u posebnom dijelu proračuna ( uređenje luke, popločavanje ulica, uređenje prostora Uhlinac, uređenje magazina soli, starog mosta, Kneževog dvora, Doma kulture, izrada suhozidne čipke, uređenje Outdoor i sportskog centra, uređenje groblja). Za ove rashode planirani su iznosi u proračunu za 2024. iznos od 321.300,00 EUR i projekcijama za 2025. iznos od 431.300,00 EUR i 2025. iznos od 481.300,00 EUR.

*Izdatci za financijsku imovinu i otplate zajmova*

Ove izdatke čine Izdatci za otplatu glavnice primljenih kredita i zajmova (54). U proračunu za 2024. i projekcijama za naredne dvije godine planiran je iznos od 123.000,00 EUR godišnje za otplatu kredita podignutog radi izgradnje zgrade dječjeg vrtića.

*Prenesena sredstva – višak / manjak*

Manjak proračuna Grada Pag Planira se u iznosu od 1.815.774,00 EUR. Isti se planira pokriti kroz proračun 2024. u visini od 775.000,00 EUR, u 2025. iznos od 775.000,00 EUR te u 2026. iznos od 198.274,00 EUR.

OBRAZLOŽENJE POSEBNOG DIJELA PRORAČUNA

U Posebnom dijelu Proračuna planirani su rashodi i izdaci po programima, a unutar istih po aktivnostima i projektima u okviru razdjela/glava definiranih u skladu s organizacijskom klasifikacijom Proračuna. U nastavku se daje obrazloženje Posebnog dijela Proračuna za 2024. godinu i projekcija za 2025. i 2026. godinu.

|  |  |  |  |  |  |
| --- | --- | --- | --- | --- | --- |
|  |  |  | **2024.** | **2025.** | **2026.** |
| **Razdjel 001 PREDSTAVNIČKA I IZVRŠNA TIJELA** |  |  | **458.300,00** | **508.300,00** | **508.300,00** |
| **Glava 00101 PREDSTAVNIČKA I IZVRŠNA TIJELA** |  |  | **458.300,00** | **508.300,00** | **508.300,00** |
| **Program 1000 DONOŠENJE AKATA I MJERA IZ DJELOKRUGA PREDSTAVNIČKOG I IZVRŠNOG TIJELA** |  |  | **211.000,00** | **261.000,00** | **261.000,00** |
| **Aktivnost A100001 Predstavničko i izvršna tijela** |  |  | **106.900,00** | **106.900,00** | **106.900,00** |
| **Aktivnost A100002 Protokolarni izdaci i obilježavanje obljetnica i blagdana** |  |  | **33.100,00** | **33.100,00** | **33.100,00** |
| **Aktivnost A100003 Međunarodna i međugradska suradnja** |  |  | **13.300,00** | **13.300,00** | **13.300,00** |
| **Aktivnost A100004 Donacije, sponzorstva i doznake po posebnim odlukama** |  |  | **15.300,00** | **15.300,00** | **15.300,00** |
| **Aktivnost A100005 Proračunska pričuva** |  |  | **14.000,00** | **14.000,00** | **14.000,00** |
| **Aktivnost A100006 Savjet mladih** |  |  | **700,00** | **700,00** | **700,00** |
| **Aktivnost A100007 Naknade građanima - prigodni pokloni** |  |  | **27.700,00** | **27.700,00** | **27.700,00** |
| **Aktivnost A100008 Izbori za predstavnička i izvršna tijela** |  |  | **0,00** | **50.000,00** | **50.000,00** |

Cilj : redovni rad i obavljanje utvrđenih poslova gradonačelnika i gradskog vijeća, osiguranje uvjeta za izvedbu protokolarnih događanja, priredbi i manifestacija, cjelovito obavještavanje javnosti o ostvarivanju postavljenih prioriteta i funkcioniranje političkih stranaka. Programom se kroz redovne aktivnosti osiguravaju sredstva za funkcioniranje Gradskog vijeća, Gradonačelnika i radnih tijela (naknade za rad predstavničkih i izvršnih tijela, reprezentacija, protokol, intelektualne i osobne usluge, izbori, nagrada Grada, sufinanciranje i pokroviteljstva nad raznim manifestacijama.) i financiranje političkih stranaka.

Pokazatelji: provedene protokolarne aktivnosti, transparentno funkcioniranje gradske uprave i informiranje javnosti.

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1001 RAZVOJ CIVILNOG DRUŠTVA - RAD POLITIČKIH STRANAKA** |  |  | **6.600,00** | **6.600,00** | **6.600,00** |
| **Aktivnost A100001 Rad političkih stranaka** |  |  | **6.600,00** | **6.600,00** | **6.600,00** |

Cilj: omogućiti redovne aktivnosti političkih stranaka i rad u gradskom vijeću.

Pokazatelji: Iznos financiranja po vijećniku

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1002 MJESNA SAMOUPRAVA** |  |  | **148.100,00** | **148.100,00** | **148.100,00** |
| **Aktivnost A100001 Djelokrug mjesne samouprave** |  |  | **148.100,00** | **148.100,00** | **148.100,00** |

Cilj: redovno zadovoljenje potreba mjesnih odbora; podmirenje troškova mjesne samouprave, povećanje zadovoljstva stanovništva

Pokazatelji: visina troškova mjesne samouprave

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1003 MANIFESTACIJE** |  |  | **92.600,00** | **92.600,00** | **92.600,00** |
| **Aktivnost A100001 Sufinanciranje manifestacija** |  |  | **47.000,00** | **47.000,00** | **47.000,00** |
| **Aktivnost A100002 Međunarodni festival čipke** |  |  | **35.000,00** | **35.000,00** | **35.000,00** |
| **Aktivnost A100003 Advent** |  |  | **10.600,00** | **10.600,00** | **10.600,00** |

Cilj: zaštita materijalne i nematerijalne kulturno-povijesne baštine i njezinu valorizaciju i promociju kako bi bila dostupnija cjelokupnom društvu

Pokazatelji: broj posjetitelja ustanova u kulturi i kulturnih manifestacija na području JLS

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Razdjel 002 URED GRADA** |  |  | **2.243.700,00** | **2.244.700,00** | **2.245.426,00** |
| **Glava 00201 URED GRADA** |  |  | **726.700,00** | **727.700,00** | **728.426,00** |
| **Program 1000 PRIPREMA I DONOŠENJE AKATA IZ DJELOKRUGA TIJELA** |  |  | **329.900,00** | **329.900,00** | **329.900,00** |
| **Aktivnost A100001 Stručno, administrativno i tehničko osoblje** |  |  | **329.900,00** | **329.900,00** | **329.900,00** |

Cilj: Osiguravanje nesmetanog obavljanja poslova kroz optimalni broj djelatnika gradske uprave radi zadovoljavanja potreba građana u okviru zakonom utvrđenih zadaća JLS. Provođenje politike plaća i drugih materijalnih prava zaposlenika u skladu s proračunskim mogućnostima te osiguravanje sredstava za nesmetano obavljanje upravnih, stručnih, administrativnih i ostalih poslova Odjela.

Pokazatelji: Ispunjavanje zakonskih obveza i obveza iz Pravilnika o radu, ispunjavanje obveza po posebnim propisima, redovito i nesmetano odvijanje procesa rada upravnih tijela Grada

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1001 OSTALI RASHODI GRADA** |  |  | **90.600,00** | **91.600,00** | **92.326,00** |
| **Aktivnost A100001 Ostali rashodi po posebnim aktima** |  |  | **50.900,00** | **50.900,00** | **51.626,00** |
| **Aktivnost A100002 Sufinanciranje rada djelatnika i ustanova** |  |  | **15.000,00** | **15.000,00** | **15.000,00** |
| **Aktivnost A100003 Izrada strateških dokumenata i elaborata** |  |  | **24.700,00** | **25.700,00** | **25.700,00** |

Cilj: Zadovoljenje potreba stanovništva kroz sufinanciranje potrebne radne snage u drugim ustanovama; izrada potrebnih strateških dokumenata

Pokazatelji: broj sufinanciranih zaposlenika; broj donesenih strateških dokumenata

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1003 NABAVA I ODRŽAVANJE OPREME** |  |  | **95.600,00** | **95.600,00** | **95.600,00** |
| **Aktivnost A100001 Održavanje opreme i programa** |  |  | **45.100,00** | **45.100,00** | **45.100,00** |
| **Kapitalni projekt K100001 Računalna i druga oprema i programi** |  |  | **35.500,00** | **35.500,00** | **35.500,00** |
| **Kapitalni projekt K100002 Uredska oprema i namještaj** |  |  | **12.000,00** | **12.000,00** | **12.000,00** |
| **Kapitalni projekt K100003 Umjetnička djela** |  |  | **3.000,00** | **3.000,00** | **3.000,00** |

Cilj: nabava i održavanje opreme za rad gradske uprave

Pokazatelji: broj komada novonabavljene opreme,

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1014 ZAŠTITA I SPAŠAVANJE** |  |  | **48.200,00** | **48.200,00** | **48.200,00** |
| **Aktivnost A100001 Unapređenje dobrovoljnog vatrogastva i zaštite od požara - DVD Pag** |  |  | **26.500,00** | **26.500,00** | **26.500,00** |
| **Aktivnost A100002 Izrada planova** |  |  | **4.100,00** | **4.100,00** | **4.100,00** |
| **Aktivnost A100004 Gorska služba spašavanja** |  |  | **1.300,00** | **1.300,00** | **1.300,00** |
| **Aktivnost A100005 Aktivnost Civilne zaštite** |  |  | **7.300,00** | **7.300,00** | **7.300,00** |
| **Aktivnost A100006 Djelatnost Crvenog križa** |  |  | **9.000,00** | **9.000,00** | **9.000,00** |

Cilj: jačanje kapaciteta i poboljšanje opremljenosti vatrogasne i civilne zaštite što pridonosi sigurnosti i otpornosti Grada Paga te izravno utječe na kvalitetu života, kao i uvjete razvoja Grada

Pokazatelji: rashodi za civilnu zaštitu, po stanovniku, broj članova operativnih snaga civilne zaštite

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1015 SOCIJALNA SKRB** |  |  | **38.000,00** | **38.000,00** | **38.000,00** |
| **Aktivnost A100001 Pomoć za podmirenje troškova stanovanja** |  |  | **18.000,00** | **18.000,00** | **18.000,00** |
| **Aktivnost A100002 Pomoći pojedincima i obiteljima** |  |  | **20.000,00** | **20.000,00** | **20.000,00** |

Cilj: povećanje kvalitete i dostupnosti zdravstvene zaštite te socijalne skrbi, kao preduvjeta za unaprjeđenje kvalitete života u Gradu Pagu

Pokazatelji: Rashodi za socijalnu zaštitu JLS, po stanovniku,

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1016 OČUVANJE I UNAPREĐENJE ZDRAVLJA** |  |  | **12.000,00** | **12.000,00** | **12.000,00** |
| **Aktivnost A100003 Program prevencije ovisnosti** |  |  | **700,00** | **700,00** | **700,00** |
| **Aktivnost A100004 Meteorološka mjerenja** |  |  | **3.300,00** | **3.300,00** | **3.300,00** |
| **Aktivnost A100005 Rad timova hitne medicinske pomoći** |  |  | **8.000,00** | **8.000,00** | **8.000,00** |

Cilj: povećanje kvalitete i dostupnosti zdravstvene zaštite te socijalne skrbi, kao preduvjeta za unaprjeđenje kvalitete života u Gradu Pagu

Pokazatelji: Rashodi za zdravstvo JLS, po stanovniku

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1017 DEMOGRAFSKA OBNOVA** |  |  | **41.300,00** | **41.300,00** | **41.300,00** |
| **Aktivnost A100001 Naknade obiteljima za novorođenu djecu te četvoro i više djece** |  |  | **40.000,00** | **40.000,00** | **40.000,00** |
| **Aktivnost A100002 Sufinanciranje boravka djece u vrtiću** |  |  | **1.300,00** | **1.300,00** | **1.300,00** |

Cilj: Uslijed negativnih demografskih trendova, iseljavanja, osobito mlađe populacije, te starenja stanovništva, razvijena je ova mjera čiji je cilj ublažavanje negativnih trendova, revitalizacija i poboljšanje položaja obitelji i mladih

Pokazatelji: Iznos isplaćenih potpora za novorođenu djecu

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1018 SUFINANCIRANJE ŠKOLSTVA** |  |  | **71.100,00** | **71.100,00** | **71.100,00** |
| **Aktivnost A100001 Stipendije** |  |  | **19.900,00** | **19.900,00** | **19.900,00** |
| **Aktivnost A100002 Sufinanciranje javnog prijevoza srednjoškolaca** |  |  | **6.000,00** | **6.000,00** | **6.000,00** |
| **Aktivnost A100003 Sufinanciranje kupnje školskih knjiga i pribora** |  |  | **6.600,00** | **6.600,00** | **6.600,00** |
| **Aktivnost A100004 Produženi boravak učenika** |  |  | **38.600,00** | **38.600,00** | **38.600,00** |

Cilj: povećati dostupnost te osigurati kvalitetnije uvjete u provedbi odgojno- obrazovnog procesa u sustavu predškolskog i školskog programa

Pokazatelji: Rashodi za odgojno obrazovni sustav JLS, po stanovniku, broj učenika

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Glava 00202 DJEČJI VRTIĆ "PAŠKI MALIŠANI" PAG** |  |  | **949.700,00** | **949.700,00** | **949.700,00** |
| **Podglava 34821 DJEČJI VRTIĆ "PAŠKI MALIŠANI" PAG** |  |  | **949.700,00** | **949.700,00** | **949.700,00** |
| **Program 1000 PROVEDBA ZAKONSKOG STANDARDA U PREDŠKOLSTVU** |  |  | **545.000,00** | **545.000,00** | **545.000,00** |
| **Aktivnost A100001 Odgojno, administrativno i tehničko osoblje** |  |  | **545.000,00** | **545.000,00** | **545.000,00** |

Cilj: povećati dostupnost te osigurati kvalitetnije uvjete u provedbi odgojno- obrazovnog procesa u sustavu predškolskog i školskog programa

Pokazatelji: Rashodi za odgojno obrazovni sustav JLS, po stanovniku, broj polaznika

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1002 POSLOVANJE FINANCIRANO IZ OSTALIH IZVORA PRIHODA KORISNIKA** |  |  | **404.700,00** | **404.700,00** | **404.700,00** |
| **Aktivnost A100001 Redovna djelatnost ustanove predškolskog odgoja** |  |  | **404.700,00** | **404.700,00** | **404.700,00** |

Cilj: povećati dostupnost te osigurati kvalitetnije uvjete u provedbi odgojno- obrazovnog procesa u sustavu predškolskog i školskog programa

Pokazatelji: Rashodi za odgojno obrazovni sustav JLS, po stanovniku, broj polaznika

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Glava 00204 GRADSKA KNJIŽNICA PAG** |  |  | **84.600,00** | **84.600,00** | **84.600,00** |
| **Podglava 42196 GRADSKA KNJIŽNICA PAG** |  |  | **84.600,00** | **84.600,00** | **84.600,00** |
| **Program 1000 PROVEDBA ZAKONSKOG STANDARDA U KULTURI** |  |  | **65.000,00** | **65.000,00** | **65.000,00** |
| **Aktivnost A100001 Stručno, administrativno i tehničko osoblje** |  |  | **62.000,00** | **62.000,00** | **62.000,00** |
| **Kapitalni projekt K100001 Nabava opreme** |  |  | **1.500,00** | **1.500,00** | **1.500,00** |
| **Kapitalni projekt K100002 Knjižna građa** |  |  | **1.500,00** | **1.500,00** | **1.500,00** |

Cilj: Stručno i kontinuirano obavljanje knjižnične i nakladničke djelatnosti. Unapređenje rada kulturne ustanove (knjižnice) koja doprinosi kvaliteti kulturnog života građana, Zadovoljenje intelektualnih i kulturnih potreba građana i turista; Upoznavanje sugrađana s aktualnim tendencijama u književnosti i kulturi općenito; Upoznati širu javnost s lokalnom poviješću, socijalnim, kulturnim i književnim vrijednostima; Nabava knjižnične građe; Odgovarajuća tehnička opremljenost knjižnice; Djeci i mladima približiti knjižnični prostor kao mjesto privlačnih sadržaja; povećati samosvijest lokalne zajednice.

Pokazatelji: broj organiziranih manifestacija; broj članova knjižnice

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1001 POSLOVANJE FINANCIRANO IZ OSTALIH IZVORA PRIHODA KORISNIKA** |  |  | **19.600,00** | **19.600,00** | **19.600,00** |
| **Aktivnost A100001 Sufinanciranje programa** |  |  | **19.600,00** | **19.600,00** | **19.600,00** |

Cilj: Stručno i kontinuirano obavljanje knjižnične i nakladničke djelatnosti. Unapređenje rada kulturne ustanove (knjižnice) koja doprinosi kvaliteti kulturnog života građana, Zadovoljenje intelektualnih i kulturnih potreba građana i turista; Upoznavanje sugrađana s aktualnim tendencijama u književnosti i kulturi općenito; Upoznati širu javnost s lokalnom poviješću, socijalnim, kulturnim i književnim vrijednostima; Nabava knjižnične građe; Odgovarajuća tehnička opremljenost knjižnice; Djeci i mladima približiti knjižnični prostor kao mjesto privlačnih sadržaja; povećati samosvijest lokalne zajednice.

Pokazatelji: broj organiziranih manifestacija; broj članova knjižnice

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Glava 00205 JAVNA VATROGASNA POSTROJBA PAG** |  |  | **482.700,00** | **482.700,00** | **482.700,00** |
| **Podglava 50952 JAVNA VATROGASNA POSTROJBA PAG** |  |  | **482.700,00** | **482.700,00** | **482.700,00** |
| **Program 1000 Redovna djelatnost JVP** |  |  | **232.600,00** | **232.600,00** | **232.600,00** |
| **Aktivnost A100001 Redovna djelatnost JVP** |  |  | **232.600,00** | **232.600,00** | **232.600,00** |

Cilj: Uređenje, planiranje, organiziranje, financiranje i provedba sustava vatrogastva, skrb o potrebama i interesima građana za organiziranjem i djelovanjem učinkovite vatrogasne službe, provedba mjera zaštite od požara.

Pokazatelji: Broj intervencija u tekućoj godini, rad na prevenciji, opremanje postrojbi osobnom zaštitnom opremom, nedostajućom tehnikom, alatima i drugo.

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1001 Financiranje iznad standarda** |  |  | **250.100,00** | **250.100,00** | **250.100,00** |
| **Aktivnost A100001 Financiranje iznad standarda** |  |  | **250.100,00** | **250.100,00** | **250.100,00** |

Cilj: Uređenje, planiranje, organiziranje, financiranje i provedba sustava vatrogastva, skrb o potrebama i interesima građana za organiziranjem i djelovanjem učinkovite vatrogasne službe, provedba mjera zaštite od požara.

Pokazatelji: Broj intervencija u tekućoj godini, rad na prevenciji, opremanje postrojbi osobnom zaštitnom opremom, nedostajućom tehnikom, alatima i drugo.

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Razdjel 003 UPRAVNI ODJEL ZA PRORAČUN I FINANCIJE** |  |  | **430.100,00** | **430.100,00** | **430.100,00** |
| **Glava 00301 UPRAVNI ODJEL ZA PRORAČUN I FINANCIJE** |  |  | **430.100,00** | **430.100,00** | **430.100,00** |
| **Program 1000 PRIPREMA I DONOŠENJE AKATA IZ DJELOKRUGA TIJELA** |  |  | **195.500,00** | **195.500,00** | **195.500,00** |
| **Aktivnost A100001 Stručno, administrativno i tehničko osoblje** |  |  | **195.500,00** | **195.500,00** | **195.500,00** |

Cilj: izrada proračuna, praćenje izvršavanja proračuna, vođenje proračunskog računovodstva te osiguravanje uvjeta za redoviti i nesmetani rad upravnih tijela Grada.

Pokazatelji: osigurana likvidnost proračuna, izvršavanje rashoda proračuna u skladu s usvojenim proračunskim stavkama te osiguravanje uvjeta za redoviti i nesmetani rad upravnih tijela Grada

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1001 OSTALI RASHODI VEZANI UZ FINANCIJE** |  |  | **234.600,00** | **234.600,00** | **234.600,00** |
| **Aktivnost A100001 Financijski rashodi** |  |  | **59.600,00** | **59.600,00** | **59.600,00** |
| **Aktivnost A100002 Premije osiguranja** |  |  | **22.500,00** | **22.500,00** | **22.500,00** |
| **Aktivnost A100003 Članarine** |  |  | **3.000,00** | **3.000,00** | **3.000,00** |
| **Aktivnost A100006 Otplata kredita** |  |  | **149.500,00** | **149.500,00** | **149.500,00** |

Cilj: pravovremeno izvršavanje poslova vezano uz realizaciju otplate kredita i zajmova; pravovremeno obavljanje poslova vezano uz osiguranje imovine i objekata Grada

Pokazatelji: broj polica osiguranja; iznos otplate kredita

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Razdjel 004 UPRAVNI ODJEL ZA KOMUNALNI SUSTAV I IMOVINSKO PRAVNE POSLOVE** |  |  | **2.058.800,00** | **1.857.800,00** | **1.857.800,00** |
| **Glava 00401 UPRAVNI ODJEL ZA KOMUNALNI SUSTAV I IMOVINSKO PREAVNE POSLOVE** |  |  | **2.058.800,00** | **1.857.800,00** | **1.857.800,00** |
| **Program 1000 PRIPREMA I DONOŠENJE AKATA IZ DJELOKRUGA TIJELA** |  |  | **552.500,00** | **352.500,00** | **352.500,00** |
| **Aktivnost A100001 Stručno, administrativno i tehničko osoblje** |  |  | **186.700,00** | **186.700,00** | **186.700,00** |
| **Aktivnost A100002 Odvjetničke i duge usluge** |  |  | **365.800,00** | **165.800,00** | **165.800,00** |

Cilj: Osiguravanje nesmetanog obavljanja poslova kroz optimalni broj djelatnika gradske uprave radi zadovoljavanja potreba građana u okviru zakonom utvrđenih zadaća JLS. Provođenje politike plaća i drugih materijalnih prava zaposlenika u skladu s proračunskim mogućnostima te osiguravanje sredstava za nesmetano obavljanje upravnih, stručnih, administrativnih i ostalih poslova Odjela.

Pokazatelji: Ispunjavanje zakonskih obveza i obveza iz Pravilnika o radu, ispunjavanje obveza po posebnim propisima, redovito i nesmetano odvijanje procesa rada upravnih tijela Grada

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1001 ODRŽAVANJE OBJEKATA I UREĐAJA KOMUNALNE INFRASTRUKTURE** |  |  | **1.041.700,00** | **1.041.700,00** | **1.041.700,00** |
| **Aktivnost A100001 Održavanje parkova i zelenih površina** |  |  | **87.000,00** | **87.000,00** | **87.000,00** |
| **Aktivnost A100002 Održavanje i uređenje javnih površina (svi Mjesni odbori)** |  |  | **345.700,00** | **345.700,00** | **345.700,00** |
| **Aktivnost A100003 Održavanje i uređenje javnih površina - odvodni kanali** |  |  | **27.800,00** | **27.800,00** | **27.800,00** |
| **Aktivnost A100004 Održavanje i uređenje javnih površina - dekoracija** |  |  | **9.500,00** | **9.500,00** | **9.500,00** |
| **Aktivnost A100005 Održavanje nerazvrstanih cesta - stočarski putovi i protupožarni prolazi** |  |  | **50.000,00** | **50.000,00** | **50.000,00** |
| **Aktivnost A100006 Održavanje i uređenje javne površine - plaže** |  |  | **40.000,00** | **40.000,00** | **40.000,00** |
| **Aktivnost A100007 Održavanje čistoće javnih površina - čišćenje i pometanje** |  |  | **45.000,00** | **45.000,00** | **45.000,00** |
| **Aktivnost A100008 Održavanje javne rasvjete** |  |  | **88.400,00** | **88.400,00** | **88.400,00** |
| **Aktivnost A100009 Energetska usluga javne rasvjete** |  |  | **48.000,00** | **48.000,00** | **48.000,00** |
| **Aktivnost A100010 Postavljanje ormara javne rasvjete** |  |  | **1.300,00** | **1.300,00** | **1.300,00** |
| **Aktivnost A100011 Električna energija za javnu rasvjetu** |  |  | **82.000,00** | **82.000,00** | **82.000,00** |
| **Aktivnost A100012 Održavanje nerazvrstanih cesta** |  |  | **183.000,00** | **183.000,00** | **183.000,00** |
| **Aktivnost A100013 Održavanje pješačkih staza** |  |  | **34.000,00** | **34.000,00** | **34.000,00** |

Cilj: Razvoj zelene infrastrukture, biciklističkih staza i šetnica nužan je aspekt turističke ponude Grada koji omogućuje razvoj aktivnog, outdoor, turizma te promovira Grad Pag kao ciklo-turističku destinaciju. Uz to, izgradnja infrastrukture potiče aktivan i zdrav životni stil građana Grada Paga. Mjera se također odnosi i na primjerenu zaštitu prirodne baštine i okoliša.

Pokazatelji: Poboljšanje uvjeta i organizacije cestovnog prometa i prometa u mirovanju te unaprjeđenje prometne infrastrukture

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1003 UREĐENJE STANJA U PROSTORU** |  |  | **363.500,00** | **362.500,00** | **362.500,00** |
| **Tekući projekt T100001 Geodetsko - katastarske usluge** |  |  | **34.500,00** | **34.500,00** | **34.500,00** |
| **Tekući projekt T100002 Izmjera i evidentiranje objekata** |  |  | **13.000,00** | **13.000,00** | **13.000,00** |
| **Tekući projekt T100003 Financiranje katastarskih izmjera** |  |  | **230.000,00** | **230.000,00** | **230.000,00** |
| **Tekući projekt T100004 Uklanjanje ruševnih i oštećenih objekata** |  |  | **33.500,00** | **32.500,00** | **32.500,00** |
| **Tekući projekt T100005 Sanacija urušenih i oštećenih objekata** |  |  | **52.500,00** | **52.500,00** | **52.500,00** |

Cilj: uređenje stanja u prostoru kroz sanaciju oštećenih objekata te kroz provođenje katastarske izmjere na području Grada

Pokazatelji: broj saniranih objekata; izmjerena površina

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1007 ODRŽAVANJE I UREĐENJE JAVNIH GRAĐEVINA I PROSTORA GRADA** |  |  | **59.300,00** | **59.300,00** | **59.300,00** |
| **Aktivnost A100001 Održavanje i uređenje gradskih prostora** |  |  | **59.300,00** | **59.300,00** | **59.300,00** |

Cilj: uređenje javnih gradskih prostora čime se želi poboljšati život stanovništva

Pokazatelji: broj uređenih prostora; kvadratura uređene površine

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1008 UPRAVLJANJE IMOVINOM** |  |  | **15.800,00** | **15.800,00** | **15.800,00** |
| **Aktivnost A100001 Programska rješenja upravljanja imovinom** |  |  | **2.500,00** | **2.500,00** | **2.500,00** |
| **Kapitalni projekt K100001 Otkup i raspolaganje imovinom** |  |  | **13.300,00** | **13.300,00** | **13.300,00** |

Cilj: efikasno upravljanje gradskom imovinom

Pokazatelji: broj nekretnina u raspolaganju;

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1009 PRVENTIVNE MJERE ZAŠTITE STANOVNIŠTVA I ZBRINJAVANJE ŽIVOTINJA** |  |  | **26.000,00** | **26.000,00** | **26.000,00** |
| **Aktivnost A100001 Mjere deratizacije i dezinsekcije** |  |  | **15.000,00** | **15.000,00** | **15.000,00** |
| **Aktivnost A100002 Zaštita životinja** |  |  | **11.000,00** | **11.000,00** | **11.000,00** |

Cilj: smanjenje broja štetočina na javnim prostorima, tretiranje komaraca te zaštita kućnih ljubimaca

Pokazatelji: broj aktivnosti u provođenju mjera deratizacije i dezinsekcije; broj tretiranih kućnih ljubimaca

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Razdjel 005 UPRAVNI ODJEL ZA PROSTORNO UREĐENJE I GOSPODARSTVO** |  |  | **3.534.100,00** | **2.869.100,00** | **2.959.100,00** |
| **Glava 00501 UPRAVNI ODJEL ZA PROSTORNO UREĐENJE I GOSPODARSTVO** |  |  | **3.534.100,00** | **2.869.100,00** | **2.959.100,00** |
| **Program 1000 PRIPREMA I DONOŠENJE AKATA IZ DJELOKRUGA TIJELA** |  |  | **250.500,00** | **250.500,00** | **250.500,00** |
| **Aktivnost A100001 Stručno, administrativno i tehničko osoblje** |  |  | **243.100,00** | **243.100,00** | **243.100,00** |
| **Aktivnost A100002 Ostali rashodi odjela** |  |  | **7.400,00** | **7.400,00** | **7.400,00** |

Cilj: Osiguravanje nesmetanog obavljanja poslova kroz optimalni broj djelatnika gradske uprave radi zadovoljavanja potreba građana u okviru zakonom utvrđenih zadaća JLS. Provođenje politike plaća i drugih materijalnih prava zaposlenika u skladu s proračunskim mogućnostima te osiguravanje sredstava za nesmetano obavljanje upravnih, stručnih, administrativnih i ostalih poslova Odjela.

Pokazatelji: Ispunjavanje zakonskih obveza i obveza iz Pravilnika o radu, ispunjavanje obveza po posebnim propisima, redovito i nesmetano odvijanje procesa rada upravnih tijela Grada

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1001 PROSTORNO UREĐENJE I UNAPREĐENJE STANOVANJA** |  |  | **47.800,00** | **77.800,00** | **107.800,00** |
| **Aktivnost A100001 Geodetsko katastarske usluge** |  |  | **1.300,00** | **1.300,00** | **1.300,00** |
| **Aktivnost A100002 Prostorno planska dokumentacija** |  |  | **46.500,00** | **76.500,00** | **106.500,00** |

Cilj: Osigurati konkurentno gospodarstvo na području Grada Paga i omogućiti snažniji razvoj poduzetništva te modernizaciju kapaciteta infrastrukture za obavljanje gospodarskih djelatnosti na održiv način

Pokazatelji: Broj novih malih i srednjih poduzeća po godini

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1003 GOSPODARSTVO I TURIZAM** |  |  | **1.274.200,00** | **474.200,00** | **474.200,00** |
| **Aktivnost A100001 Subvencije, donacije i pomoći** |  |  | **70.500,00** | **70.500,00** | **70.500,00** |
| **Aktivnost A100002 Investicijske studije i programi** |  |  | **35.000,00** | **35.000,00** | **35.000,00** |
| **Aktivnost A100003 Lokalna akcijska grupa** |  |  | **7.000,00** | **7.000,00** | **7.000,00** |
| **Aktivnost A100004 Zdravstveni turizam - valorizacija ljekovitog blata, uređenje područja "Lokunja"** |  |  | **6.000,00** | **6.000,00** | **6.000,00** |
| **Aktivnost A100005 Sufinanciranje progarma Turističke zajednice** |  |  | **10.000,00** | **10.000,00** | **10.000,00** |
| **Aktivnost A100009 Razvoj centra za poduzetništvo** |  |  | **1.000.000,00** | **200.000,00** | **200.000,00** |
| **Kapitalni projekt K100001 Uređenje poslovne zone** |  |  | **132.700,00** | **132.700,00** | **132.700,00** |
| **Kapitalni projekt K100002 Izgradnja lokalne komunikacijske infrastrukture** |  |  | **13.000,00** | **13.000,00** | **13.000,00** |

Cilj: povećanje konkurentnosti gospodarstva i povećanje turističke ponude

Pokazatelji: broj trgovačkih društava i obrta; broj turista

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1004 UREĐENJE I GRADNJA JAVNO PROMETNIH POVRŠINA** |  |  | **811.100,00** | **926.100,00** | **986.100,00** |
| **Kapitalni projekt K100001 Projekti prometnih površina** |  |  | **13.000,00** | **13.000,00** | **13.000,00** |
| **Kapitalni projekt K100002 Autobusni kolodvor** |  |  | **46.400,00** | **46.400,00** | **46.400,00** |
| **Kapitalni projekt K100003 Gradska tržnica** |  |  | **19.900,00** | **19.900,00** | **19.900,00** |
| **Kapitalni projekt K100004 Uređenje luka na području Grada Paga** |  |  | **206.500,00** | **316.500,00** | **366.500,00** |
| **Kapitalni projekt K100005 Projekt uređenja parkova** |  |  | **104.800,00** | **104.800,00** | **104.800,00** |
| **Kapitalni projekt K100006 Uređenje biciklističkih staza** |  |  | **5.000,00** | **10.000,00** | **20.000,00** |
| **Kapitalni projekt K100007 Projekt popločavanja ulica** |  |  | **11.000,00** | **11.000,00** | **11.000,00** |
| **Kapitalni projekt K100008 Uređenje prostora Uhlinac** |  |  | **6.000,00** | **6.000,00** | **6.000,00** |
| **Kapitalni projekt K100009 Uređenje šetnica i plaža** |  |  | **52.000,00** | **52.000,00** | **52.000,00** |
| **Kapitalni projekt K100010 Uređenje ulaza u grad Pag** |  |  | **16.000,00** | **16.000,00** | **16.000,00** |
| **Kapitalni projekt K100011 Postavljanje i uređenje dječjih igrališta** |  |  | **69.000,00** | **69.000,00** | **69.000,00** |
| **Kapitalni projekt K100012 Opremanje javnih površina** |  |  | **30.000,00** | **30.000,00** | **30.000,00** |
| **Kapitalni projekt K100013 Uređenje platoa - stara riva** |  |  | **30.000,00** | **30.000,00** | **30.000,00** |
| **Kapitalni projekt K100015 Izgradnja pješačke staze Šimuni** |  |  | **136.000,00** | **136.000,00** | **136.000,00** |
| **Kapitalni projekt K100016 Sanacija opasnih mjesta na prometnicama** |  |  | **12.500,00** | **12.500,00** | **12.500,00** |
| **Kapitalni projekt K100017 Video nadzor prometa** |  |  | **53.000,00** | **53.000,00** | **53.000,00** |

Cilj: valorizacija javnih prostora sukladno potrebama stanovništva; uređenje i opremanje prometnih javnih površina i dječjih igrališta

Pokazatelji: kvadratura uređenih površina; broj uređenih igrališta

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1005 UREĐENJE I GRADNJA JAVNIH OBJEKATA I PROSTORA GRADA** |  |  | **534.500,00** | **534.500,00** | **534.500,00** |
| **Kapitalni projekt K100002 Uređenje magazina soli** |  |  | **30.000,00** | **30.000,00** | **30.000,00** |
| **Kapitalni projekt K100004 Kula Skrivanat** |  |  | **30.500,00** | **30.500,00** | **30.500,00** |
| **Kapitalni projekt K100005 Uređenje Doma kulture Pag** |  |  | **185.000,00** | **185.000,00** | **185.000,00** |
| **Kapitalni projekt K100007 Izrada suhozidne čipke** |  |  | **20.000,00** | **20.000,00** | **20.000,00** |
| **Kapitalni projekt K100008 Izrada spomenika buri** |  |  | **25.000,00** | **25.000,00** | **25.000,00** |
| **Kapitalni projekt K100009 Projekt - dom umirovljenika** |  |  | **14.000,00** | **14.000,00** | **14.000,00** |
| **Kapitalni projekt K100010 Izgradnja i uređenje tenis terena** |  |  | **97.000,00** | **97.000,00** | **97.000,00** |
| **Kapitalni projekt K100011 Uređenje sportskog centra i sportskih igrališta** |  |  | **75.000,00** | **75.000,00** | **75.000,00** |
| **Kapitalni projekt K100013 Uređenje platoa Prosika - Outdoor centar** |  |  | **58.000,00** | **58.000,00** | **58.000,00** |

Cilj: razvoj turističke infrastrukture, sadržaja i ponude, uz naglasak na razvoj posebnih oblika turizma, koji će doprinijeti razvoju prepoznatljivog, održivog cjelogodišnjeg turizma u Gradu Pagu koji ne počiva samo na "suncu i moru". Uz to, provedba mjere se odnosi i na obnovu te pronalazak nove namjene postojećoj infrastrukturi i kulturnoj baštini.

Pokazatelji: neto stopa popunjenosti kreveta i spavaćih soba u hotelima i sličnom smještaju (iskorištenost kapaciteta u danima od siječnja do prosinca), prosječna potrošnja turista po danu, u eurima

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1006 GRAĐENJE OBJEKATA I UREĐAJA KOMUNALNE INFRASTRUKTURE** |  |  | **104.000,00** | **104.000,00** | **104.000,00** |
| **Kapitalni projekt K100001 Izgradnja nove javne rasvjete** |  |  | **19.000,00** | **19.000,00** | **19.000,00** |
| **Kapitalni projekt K100002 Izgradnja sustava odvodnih kanala** |  |  | **13.000,00** | **13.000,00** | **13.000,00** |
| **Kapitalni projekt K100003 Uređenje groblja** |  |  | **72.000,00** | **72.000,00** | **72.000,00** |

Cilj: poboljšanje života i boravka stanovništva kroz izgradnju i proširenje sustava javne rasvjete je kroz infrastrukturu za odvodnju oborina, te proširenje i izrada novih grobnih mjesta

Pokazatelji: broj novih rasvjetnih stupova javne rasvjete; dužina novih kanala za odvodnju, broj novih grobnih mjesta

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1007 GRAĐENJE GRAĐEVINA ZA GOSPODARENJE KOMUNALNIM OTPADOM** |  |  | **140.000,00** | **140.000,00** | **140.000,00** |
| **Aktivnost A100002 Sanacija deponije Sv. Kuzam** |  |  | **46.000,00** | **46.000,00** | **46.000,00** |
| **Kapitalni projekt K100001 Izgradnja plohe i sortirnice** |  |  | **94.000,00** | **94.000,00** | **94.000,00** |

Cilj: Poticanje građana i poduzetnika na odvajanje otpada, prelazak na kružno gospodarstvo te smanjenje proizvodnje otpada

Pokazatelji: stupanj recikliranja komunalnog otpada

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1008 NERAZVRSTANE CESTE** |  |  | **52.000,00** | **52.000,00** | **52.000,00** |
| **Kapitalni projekt K100001 Izgradnja i uređenje nerazvrstanih cesta** |  |  | **52.000,00** | **52.000,00** | **52.000,00** |

Cilj: projektiranje i izgradnja novih nerazvrstanih cesta na području Grada

Pokazatelji: broj projekata za nove ceste; dužina novoizgrađenih cesta

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1009 ZAŠTITA OKOLIŠA** |  |  | **91.000,00** | **81.000,00** | **81.000,00** |
| **Aktivnost A100001 Odlaganje i zbrinjavanje otpada** |  |  | **91.000,00** | **81.000,00** | **81.000,00** |

Cilj: tranzicija prema energetskoj učinkovitosti, povećanje korištenja OIE i čiste energije

Pokazatelji: broj javno dostupnih punionica za vozila na električni pogon

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1010 FINANCIRANJE UDRUGA PO PROGRAMIMA JAVNIH POTREBA TE RAZVOJA CIVILNOG** |  |  | **213.000,00** | **213.000,00** | **213.000,00** |
| **Aktivnost A100001 Javne potrebe u kulturi** |  |  | **30.000,00** | **30.000,00** | **30.000,00** |
| **Aktivnost A100002 Javne potrebe u sportu** |  |  | **30.000,00** | **30.000,00** | **30.000,00** |
| **Aktivnost A100003 Programi udruga proizašlih iz Domovinskog rata** |  |  | **2.500,00** | **2.500,00** | **2.500,00** |
| **Aktivnost A100004 Programi udruga civilnog društva** |  |  | **5.000,00** | **5.000,00** | **5.000,00** |
| **Aktivnost A100005 Donacije župnim uredima i samostanima** |  |  | **130.000,00** | **130.000,00** | **130.000,00** |
| **Aktivnost A100007 Javne potrebe iznad standarda u osnovnom školstvu** |  |  | **5.500,00** | **5.500,00** | **5.500,00** |
| **Aktivnost A100008 Javne potrebe iznad standarda u srednjem školstvu** |  |  | **10.000,00** | **10.000,00** | **7.000,00** |

Cilj: zaštita materijalne i nematerijalne kulturno-povijesne baštine i njezinu valorizaciju i promociju kako bi bila dostupnija cjelokupnom društvu

Pokazatelji: rashodi za kulturu JLS po stanovniku

|  |  |  |  |  |  |
| --- | --- | --- | --- | --- | --- |
|  |  |  | **2024** | **2025** | **2026** |
| **Program 1011 ISTRAŽIVANJE I ZAŠTITA KULTURNE BAŠTINE** |  |  | **16.000,00** | **16.000,00** | **16.000,00** |
| **Aktivnost A100001 Zaštitni znak i zaštita paške čipke** |  |  | **1.000,00** | **1.000,00** | **1.000,00** |
| **Aktivnost A100005 Arheološka istraživanja** |  |  | **2.000,00** | **2.000,00** | **2.000,00** |
| **Aktivnost A100006 Rad kapelnika Gradske glazbe Pag** |  |  | **13.000,00** | **13.000,00** | **13.000,00** |

Cilj: zaštita materijalne i nematerijalne kulturno-povijesne baštine i njezinu valorizaciju i promociju kako bi bila dostupnija cjelokupnom društvu

Pokazatelji: rashodi za kulturu JLS po stanovniku